**Komisia pre posudzovanie projektov na rozvoj vzdelávania, športu, kultúry, sociálnej oblasti a životného prostredia – Grantová komisia**

**Zápisnica zo zasadnutia Grantovej komisie, dňa 16. 09. 2019**

**Prítomní:**

členovia komisie:

Ing. Monika Ďurajková, , Mgr. Boris Čechvala, Nikolaj Gečevský, Ing. Marcela Kulifajová,   
Mgr. ET Mgr. Marek Machata, Ing. Martin Patoprstý, Silvia Pilková, Ing. arch. Lucia Štasselová,

**Neprítomní**: PaedDr. Mária Barancová, Mgr. Michal Vicáň

**Hostia:** Mgr. Peter Kopún, Ing. Alena Lehotayová

zapisovateľka/tajomníčka:

Beata Tomášová

Program:

1. Otvorenie
2. Prerokovanie navrhnutých zmien VZN o finančných dotáciách a grantoch
3. Štatút grantovej komisie
4. List občanom – bod programu na návrh p. Barancovej
5. KARPATY – Žiadosť o mimoriadnu finančnú pomoc
6. Rôzne
7. Záver

**K  bodu 1:**

Otvorenie\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Rokovanie komisie viedla predsedníčka Grantovej komisie (ďalej len GK) Ing. Ďurajková.

Na úvod privítala členov komisie a následne si členovia GK odsúhlasili program rokovania.

**K  bodu 2:**

Prerokovanie navrhnutých zmien VZN o finančných dotáciách a grantoch\_\_\_\_\_\_\_\_\_\_\_\_\_\_\_\_

Predsedníčka GK oboznámila členov komisie s progresom a doterajším vývojom pripravovaného VZN. Poďakovala právnemu oddeleniu, s ktorým počas leta pripravila finálny návrh nového VZN. Ako p. Kopún povedal, zmeny v doterajšom VZN sú také rozsiahle, že bude treba spraviť nové VZN.

Predsedníčka GK taktiež informovala členov GK, že zákon pojem grant nepozná a preto navrhuje nové názvy a to komunitné dotácie pre projekty do 5000 eur a rozvojové dotácie nad 5000 eur do 20 000 eur. Názov komisie sa bude meniť tiež a to na dotačná komisia. Predsedníčka GK dala o týchto zmenách hlasovať.

Hlasovanie: za: 8

proti: 0

zdržal sa: 0

GK sa postupne vyjadrovala k jednotlivým paragrafom navrhovaného VZN. L. Štasselová predniesla návrh na úpravu konfliktu záujmov, o ktorom následne GK viedla diskusiu. Návrh znel: Člen dotačnej komisie je povinný predchádzať konfliktu záujmov – nesmie byť štatutárnym orgánom alebo členom štatutárneho orgánu žiadneho zo žiadateľov, ani spoločníkom právnickej osoby, ktorá je žiadateľom, nesmie byť zamestnancom žiadneho zo žiadateľov, ani členom záujmového združenia alebo organizácie, ktorá je žiadateľom.

O jej návrhu sa následne hlasovalo.

Hlasovanie: za: 8

proti: 0

zdržal sa: 0

Následne sa vyjadrila p. Lehotayová k paragrafu, ktorý upravuje tvorbu rozpočtu pre dotačný program.

Predsedníčka GK zapracuje navrhnuté pripomienky a zmeny a odošle návrh VZN na odsúhlasenie per rollam všetkým členom GK, prípadne si VZN odsúhlasia na ďalšej komisii.

Po prerokovaní bodu 2 sa p. Štasselová ospravedlnila a odišla z rokovania.

**K bodu 3:**

Štatút grantovej komisie\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Predmet bodu - Predsedníčka prerobí štatút komisie podľa nových dohodnutých zmien a prinesie ho na odsúhlasenie na ďalšiu GK.

**K  bodu 4:**

List občanom – bod programu na návrh p. Barancovej\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Stiahnuté z rokovania z dôvodu neprítomnosti navrhovateľky bodu programu.

**K bodu 5:**

FS KARPATY **–** Žiadosť o mimoriadnu finančnú pomoc

GK sa oboznámila so žiadosťou FS Karpaty o mimoriadnu finančnú pomoc, ktorá bola písomne zaslaná a predložená na rozhodnutie GK. GK sa uzniesla, že z dôvodu uzavretia grantovej výzvy pre rok 2019 a rozdelení všetkých finančných prostriedkov disponibilných pre daný rok, nepodporí podanú žiadosť o finančnú pomoc.

Hlasovanie: za: 7

proti: 0

zdržal sa: 0

**K bodu 6:**

Rôzne

**1.Žiadosť o dotáciu.**

*Žiadateľ*: Vlastníci bytov a NP Azalková 4, v zastúpení: Správa domov SBD Bratislava II.

*Názov projektu*: „Pomôcka pre plynulý prístup ku vchodu – oceľový chodníček“.

GK sa uzniesla, že z dôvodu uzatvorenia výzvy pre rok 2019 a rozdelení všetkých finančných prostriedkov disponibilných pre daný rok nepodporí podanú žiadosť o dotáciu.

Hlasovanie: za: 6

proti: 0

zdržal sa: 1

**2. Žiadosť o zmenu položiek rozpočtu a presun finančných prostriedkov.**

*Žiadateľ*: OZ KRUH – grant č. 36

*Názov projektu:*“Viacgeneračné tvorivé dielne – rozvoj komunitného života“

Tajomníčka GK oboznámila členov komisie s požadovaným prerozdelením finančných prostriedkov. GK súhlasí zo zmenou rozpočtu v súlade s uvedenou žiadosťou.

Hlasovanie: za: 7

proti: 0

zdržal sa: 0

**K bodu 7:**

Záver

Predsedníčka GK poďakovala všetkým za účasť a ukončila zasadnutie GK.

Najbližšie pracovné stretnutie GK je naplánované na 1. 10. 2019 o 14:00 hod.

V Bratislave dňa 16.09.2019

Zapísala: Beata Tomášová, v.r.

Ing. Monika Ďurajková, v.r.

Mgr. Boris Čechvala, v.r.

Nikolaj Gečevský, v.r.

Ing. Marcela Kulifajová, v.r.

Mgr. et Mgr. Marek Machata , v.r.

Ing. Martin Patoprstý, v.r.

Silvia Pilková, v.r.

Ing. arch. Lucia Štasselová, v.r.